open-index/open-wikipedia-markdown huggingface dataset:
Reykjavik

**Reykjavik** es la capital e site la plu grande de Island. Sua latitude es 64°08' N, tal ce lo es la capital la plu norde de un stato autonom. Locada en Island sude-ueste, a la costa sude de Baia Faxa, lo es un destina popular per turistes. Lo ave sirca 123 300 abitores (e plu ca 216 940 en sua rejion), e es la cor de la vive cultural, economial e governal de la pais.

On crede ce la colonia permanente prima en Island ia es locada en Rejkjavik, instituida en 874 par Ingólfur Arnarson de Noria. Esta es descriveda en la *Landnámabók* (Libro de coloni). On dise ce Arnarson ia deside la loca de sua colonia par un metodo norsce tradisional: el ia lansa la palos de sua seja a en la mar cuando el ia vide la costa, e ia coloni do los ia atera. Vapor de fontes calda en la rejion ia inspira la nom de Rejkjavik, cual sinifia aprosima "baieta de fuma". La nom ia es orijinal Rejkjarvík con un plu R cual ia desapare ja sirca 1800.

Asta la sentenio 19, la loca de la site no ia es urban developada. La site ia es fundida en 1786 como un vila de comersia ofisial e ia crese constante en la desenios seguente, cambiante a un sentro rejional e ultima nasional de comersia, popla e governa. Lo es entre la sites la plu limpa, verde e secur de la mundo.

Reykjavík parteni a la rejion Höfuðborgarsvæðið e ol es la plu norde situada capital de la mundo. Lo es la sentro political, economial e cultural de la pais.

Reykjavík ia ave 131 136 abitores en 2020. La area de Reykjavík es 273 km².

La nom de la site sinifia *Baia de fuma*. La teritorio de la site es abitada de la anio 870, ma ofisial lo ia deveni un site en la anio 1786.
Ribosoma

Un **ribosoma** es un particula pico composada de asida ribonucleal e protenas asosiada, trovada en cuantias grande en la sitoplasma de selulas vivente.
Richard 1

**Richard 1 de England** (8 setembre 1157 – 6 april 1199) ia es la re de England de 1189 asta 1199. El es nomida a veses Richard *the Lionheart* ("la cor de leon") per sua coraje. El ia es la fio de Henry 2 de England e Eleanor de Aquitaine. Car el ia es la fio tre, on no ia espeta ce el va erita la trono.

En 1168, el ia deveni la duxe de Aquitaine. El ia es un de la xefes de la Crusada Tre contra Saladin, un atenta cual no ia susede. Ma, en sua viaja, Richard ia concista Sisilia e Cipros. Ante parti de Cipros, el ia sposi Berengaria de Navarra, la fia prima de Re Sancho 6 de Navarra. El ia luta en la Batalia de Acre e la Batalia de Arsuf. A la fini, car el no ia pote recatura Ieruxalim, el ia deside reveni a England.

En sua reveni de la crusada, Richard ia es caturada par la deutxes. Heinrich 6, la imperor de la Impero Santa Roman, ia esije un rescate grande de la popla engles. Pos cuando el ia es librida, Richard ia pasa la plu de la resta de sua vive en batalias en Frans.

El ia mori de un flexa de balesta en un aseja de un castel. Sua corpo ia es enterada a la Abadia de Fontevraud, prosima a Saumur, Frans, con sua padre e madre. Sua organos interna ia es enterada a Chalus, prosima a Limoges, Frans. Sua cor ia es enterada en la Catedral de Nos Seniora (*Notre Dame*) a Rouen, Frans.

Richard ia es segueda par sua frate plu joven, John.
Rigoberta Menchú

**Rigoberta Menchu Tum ** (1959–) es un ativiste fema guatemalan per diretos umana e diretos de poplas nativa. Naseda en la norde-ueste de Guatemala, Menchu ia adolese en un comunia cultivante anticin en la montania.

Maturinte, con membros diversa de sua familia, el ia partisipa en atas revoluinte contra la militares per maltrata de diretos umana.

En 1981, pos es xasada par autorias guatemalan, el ia vade en esclui e ia comensa publici la turbas de poplas nativa de Guatemala.

Sua libro *Me, Rigoberta Menchu*, ditada en 1982 a un antropolojiste Elizabeth Burgos Debray, ia aida Menchu a deveni un simbol poplal de trata nonumana sufrida par poplas nativa e marjinida. Per reconose sua laboras grande per promove justia sosial en Guatemala , Menchu ia es presentada con la premio Nobel per pas en 1992.

Pos reseta la premio, Manchu ia pote reveni a Guatemala e labora per cambia.
Rigveda

**Rigveda** (sanscrito: ऋग्वेद ṛgveda,composta de ṛc "loda" e veda "conose") es un colie de testos santa induiste. Lo ave alga reportas mitolojial e poesial sur la orijina de la mundo, imnos a la dios, e preas antica.
Rinosero

La mamales nomida **rinoseros** es divideda entre sinco spesies esistente de ungulato en la familia rinoserotide. Du de estas es nativa a Africa, e tre a Asia sude. La nom es derivada de la elinica ῥῑνόκερως, cual es composada de ῥῑνο- ("nas") e κέρας ("corno")

La familia de rinoseros ave esta cualias:
*grandia: tota spesies pesa un ton o plu;
*un dieta erbivore, jeneral folias (ma los pote fermenta ance materia vejetal plu fibrosa en sua stomaco anterior);
*un pel spesa e protejente, con spesia de 1,5 a 5 cm, de stratos de colajen en un strutur grilin;
*serebros peti (400–600 g) per un animal de esta grandia;
*un corno grande, de ceratin (como la protena en capeles e ungias).

Rinoseros es matada par umanas per sua cornos, cual es vendeda e comprada en un mercato negra. La cornos es usada en alga cultures per decora e per medisin (sin suporta siensal). Tre spesies es listada como "perilida estrema".

On ave tre grupos de spesies:
*Diserotini ave du cornos e abita en Africa. Los no ave dentes frontal, ma los ave molentes forte.
**Rinosero negra, cual ave labias longa e puntida, bon per saisi folias.
**Rinosero blanca (no vera blanca), cual ave labios larga e plata.
*Rinoserotini ave sola un corno.
**Rinosero indian
**Rinosero javan
*Dicerorinini ave du cornos.
**Rinosero sumatran
**Rinosero lanosa, estinguida, cual ia abita en Asia e Europa norde en la eda glasial, asta sirca 10 000 anios en la pasada
Rio

Un **rio** es un via de acua grande e natural.  La orijina de un rio pote es un lago, un fonte, o un grupo de rietas.  De la orijina, tota rios flue a basa, e fini jeneral en un mar.  La boca, o la fini la plu basa de la rio, es nomida sua nivel basa.  La acua de la rio es normal tenida en un canal, entre du rivas.  La plu de pluve sur la tera flue tra rios a la mares.

## Nomes en elefen

Normal, elefen usa la nom como speleda en la lingua de la pais tra cual la plu de la rio pasa. En casos do la rio pasa tra multe paises, elefen usa un compromete – per esemplo "Danubio" e "Reno" (de sua nomes latina). Si la partes de un nom es simil a los en elefen, on pote usa la formas elefen (pe "Rio San Lorenzo"). E, si un nom es comun internasional, on pote usa acel forma (pe "Rio Jala").

Un lista de rios la plu importante:

*Rio Amazona
*Rio Brahmaputra
*Rio Colorado
*Rio Congo
*Rio Danubio
*Rio de Janero
*Rio de la Plata
*Rio Eufrates
*Rio Ganga
*Rio Grande
*Rio Yangzi (Changjiang)
*Rio Indo
*Rio Jala (Huanghe)
*Rio Mecong
*Rio Mississippi
*Rio Missouri
*Rio Nijer
*Rio Nilo
*Rio Ohio
*Rio Orinoco
*Rio Parana
*Rio Reno
*Rio San Lorenzo
*Rio Tigris
*Rio Volga
*Rio Zambezi
Rio Danubio

La **Rio Danubio** es la rio la plu longa en la Uni European, e la rio du par longia (pos la Rio Volga) en tota Europa.  Lo ia es un frontera importante per la Impero Roman.

La orijina de la rio es en la Foresta Negra en Deutxland, de du rios peti, la Brigach e la Breg, cual deveni juntada a la vila Donaueschingen, pos do lo porta la nom Danubio. Lo flue a este tra sirca 2850 km, e pasa tra alga capitales european, e vacui final en la Mar Negra tra la Delta Danubio en Romania e Ucraina.

La rio pasa tra (o forma un parte de la bordas de) des nasiones: Deutxland, Osteraic, Slovensco, Magiar, Corvatsca, Serbia, Romania, Balgaria, Moldova, e Ucraina.

Sua nom es latina, orijinal de la celta **dānu*, per "corente". En deutx lo es *Donau*, en polsce e slovensce *Dunaj*, en magiar *Duna*, en romanian *Dunărea*, en norsce vea *Duná*, en turces *Tuna*, en elinica antica *Istros*, en slovenian *Donava*, en corvatsce *Dunav*, en serbsce *Дунав/Dunav*, en balgarsce *Дунав*, en ucrainsce *Дунай*, e en arabi e farsi دانوب.
Rio Thames

La **Rio Thames** [temz] es un rio cual flue tra England sude, xef tra London. Con 346 km, lo es la plu longa de la rios locada intera en England e la numero du de la plu longas en la Rena Unida, pos la Rio Severn.

Lo flue ance tra Oxford (do on nomi lo la Rio Isis), Reading, Henley-on-Thames e Windsor. La curso basa de la rio es nomida la Tideway ("via mareal") par causa de la estende longa de sua parte mareal asta la clusa a Teddington. Lo fonti a Thames Head en la contia Gloucestershire, e flue tra la Estuario de Thames asta la Mar Norde. Lo drena la intera de London Grande.

Sua parte mareal inclui la plu de sua pasa tra London, e asende e desende par 7 metres. La rio flue tra alga de la partes la plu seca de Britan e on estrae multe acua bevable de lo. Si on considera sua longia e largia, la volum de acua en la Rio Thames es basa: la Rio Severn ave cuasi la duple de la volum per promedia, an si sua basin de drena es min grande. En Scotland, la Rio Tay ave plu ca la duple de la volum promedia per un basin de drena cual es plu peti par 60%.

Longo la curso de la Rio Thames es 45 clusas navigable, acompaniada par pararios basa. Sua zona de catura covre un parte grande de la sude-este de England, e un parte peti de England ueste. Lo es nurida par 38 afluentes nomida, e conteni plu ca 80 isolas.

Con acuas variante de dulse a cuasi marin, la Rio Thames suporta viventes savaje diversa e es bordada par alga Locas de Interesa Siensal Spesial, de cual la plu grande ocupa 5449 ectares en la partes restante de la Pantanes de Kent Norde.
Linguas coisan

La familia de **linguas coisan** conteni sirca 30 linguas con sirca 100 000 parlores, incluinte la popla orijinal de Namibia e Africa Sude. La ramos de esta familia es aora considerada como familias autonom, car lo no ia es mostrada ce los es relatada seguente la metodo comparativa normal. La cualia major cual lia los es la usa de clicas en sua fonolojia, cual pote es un cualia areal e no de relata.

Hadza - sirca 800 parlores en Tanzania (no relata jenetical con la otras)

Sandaue (Sandawe) - sirca 40,000 parlores en Tanzania (*posible* relatada a la linguas coe)

Coe (Khoe) - sirca 250,000 parlores en Namibia, Botsuana, Sudafrica, e Zimbabue

Tu (Tuu) - sirca 2500 parlores en Botsuana e Sudafrica; la plu de dialetos es estinguida o vera menasada (*alga* similes a la linguas cxa)

Cha (Kx'a) - sirca 15,000 parlores en Botsuana; menasada (esta familia inclui la lingua famosa cung (!Kung), cual ave la cuantia de clicas la plu grande)
Linguas hocan

La familia de linguas **hocan** es un grupo ipotesal de familias variosa de linguas parlada en California e Mexico. La lingas es parlada par la pomos a la costa de California, e otra nasiones de americanes orijinal sirca Monte Shasta e Lago Tahoe, e par la Iumanes longo la riva de la Rio Colorado. La nom "hocan" es fundida sur la parola per "du" en alga linguas en la familia: **xwak* en proto-Iuman, *c-oocj* (pronunsiada [ko:kx]) en Seri, *hak* en Atxumaui, etc. No tota linguistes acorda ce lo es un familia vera , ma la nom es usada per oportunia.

* Eselen–Iuman
** Eselen
** Linguas iuman (vide)
* Hocan Norte
** Tximariko
** Caroc–Xasta
*** Caroc
*** Xasta–Palaihnihan
**** Linguas palaihnihan
*****Atsugewi (†)
*****Achumawi (acc Achomawi)
**** Linguas xastan
*****Konomihu (†)
*****New River Shasta (†)
*****Okwanuchu (†)
*****Shasta (acc Shastika) (†)
** Linguas pomoan (vide)
** Iana
* Salinan
* Uaxo
Linguas de la Impero Roman

Latina e elinica ia es la **linguas xef de la Impero Roman**, ma ance otra linguas ia es importante a nivel local. La lingua nativa de la romanes antica ia es latina, cual ia es la "lingua de potia" e multe usada en tota la Impero Roman, par la soldatos e la judores en la ueste. Pos la dona de sitadania roman a tota omes de nase libre en la Impero (en 212 aec), on ia ave multe sitadanes roman ci no parla latina, an si tota ia debe ave un conose a la min simbolin de esta lingua, cual ia es un marca de "romanablia".
Linguas germanica

La **linguas germanica** parteni a la familia de linguas indoeuropean. La loca orijinal de la linguas (sirca 1000 aec) es Europa norde, cual es aora Noria, Sveria, Danmarc, Deutxland norde e Nederland norde.  Ja en la sentenio 1 aec, la poplas germanica ia entra a Nederland, Deutxland sude, e la rejion de Osteraic moderna, e un ramo de esta familia ia vade de Sveria sude-ueste a la area de Polsca moderna e ia deveni la sufamilia germanica este. Un de esta poplas, la gotos, ia entra a la rejion de Ucraina moderna sirca 200 ec, e ia resta en Dacia (Romania moderna) asta 300 ec.

Sirca 500 ec, multe tribus germanica ia comensa move. De la area de Deutxland e Nederland moderna, la francos e burgundas ia entra a Galia (Frans moderna), la suebas a Espania ueste e Portugal, la anglo-sasones a England este, e la alamanes a Deutxland sude. De Europa este, la gotos ia entra a Italia e Espania este, la langobardas a Italia norde, e la vandales (relatada a la gotas) a un parte de Africa norde (Tunisia moderna). La plu de los ia deveni parlores de linguas romanica, estra la anglo-sasones, la alamanes, e la parte de la francos ci ia resta a norde e este de la Reno.

Sirca 900 ec, alga abitores de England ia entra a Scotland, e alga abitores de Noria ia entra a Island. La dansces e norsces ia prende locas variosa en la ueste de Europa (spesial England, Normandia e Sisilia), e la svensces ia coloni partes de Rusia. Ultima, los ia es asorbeda par la popla orijinal.

En la sentenio 17, England ia comensa coloni partes variosa de la mundo, e ia institui la lingua engles en America norde, Australia, Zeland Nova, e Africa Sude. Ance, Nederland ia coloni partes de Africa Sude. En esta locas, engles e un forma de nederlandes (africans) es parlada oji.

## Clasi

***Linguas germanica**

:***Germanica norde**
:**ueste
:***islansce
:***faroisce
:***norsce (norsce nova)
:**este
:***norsce (bokmal)
:***dansce
:***svensce 

:***Germanica ueste**
:**alta
:***ides
:***deutx
:***limburgan
:**basa
:***platdeutx (deutx basa)
:***nederlandes
:***africans
:**anglo-frisce
:***frisce
:***engles
:***scotes

:***Germanica este** (estinguida)
:**goto
:**vandal
:**burgunda
:**langobarda

***Linguas relateda**
:***[[Linguas creol|creoles]]** e linguas influensada par linguas germanica
:**creol jamaican, un creol engles en Jamaica
:**singles, un creol engles en Singapor e Malaisia 
:**sranan, un creol engles en Suriname
:**pisin, un creol engles en Papua e Gine Nova
:**bislama, un creol engles en Vanuatu
:***[[Linguas artifisial]]**
:***[[Folkspraak]]*, un lingua creada de la linguas germanica major. 

Table de compara entre alga linguas germanica:
Linguas inuit-aleut

La **familia inuit-aleut** inclui nove linguas, parlada par sirca 85 000 persones.

Esta linguas es linguas nativa de Alaska, Nunavut, Inuvialuit, Nunavik, Nunatsiavut, Calalitnunat (Gronland), e la penisola Txucotxca a la punto la plu este de Sibir. Lo es divideda entra du ramos: la linguas escimo e la lingua aleut. Aleut es parlada sur la Isolas Aleutian e la Isolas Pribilof. La linguas escimo es ance divideda entre du: la linguas yupic, parlada en Alaska ueste e sude-ueste e en Sibir la plu este, e la linguas inuit, parlada en Alaska norde, Canada, e Calalitnunat (Gronland). Inuit, cual estende tra distantias grande, varia lente de ueste a este, ma ultima la dialetos no pote comprende lunlotra.

Per plu sur inuit, con detalias de gramatica, vade a Inuit (lingua)
Linguas irocuoi

La **linguas irocuoi** ia es parlada par la americanes orijinal de partes de Canada este e la SUA, de la norde e sude de Lago Erie e la Rio San Laurens, desendente asta New York e Pennsylvania, con otra grupos en Carolina Norde, Tennesse este e Georgia norde (la tuscaroras e la tsalagis). En la eda colonial, la tuscaroras ia vade a New York per abita con la "sinco nasiones", e la tsalagis ia es forsada de sua abitas a Oklahoma par la militar de la SUA en la sentenio 19 – un aveni nomida "La Curso de Larmas."

La familia de linguas irocuoi conteni 11 linguas:

:***Irocuoi norde***
:: Tuscarora-notouai
::: **1. [[Tuscarora (lingua)|Tuscarora]]**
::: **2. [[Notoe (lingua)|Notoe]]** (estinguida)
:: Irocuoi de lago
:::: **3. [[Huron-Uiandot (lingua)|Huron-uiandot]]** (estinguida; poca datos; probable multe linguas simil, incluinte neutral, tionantati, uenro, e eri)
:::: **4. [[Laurensian (lingua)|Laurensian]]** (estinguida; probable multe linguas simile)
::: *Irocuoi propre* (ance nomida la irocuoi de sinco nasiones)
::::: **5. [[Onondaga (lingua)|Onondaga]]**
::::: **6. [[Suscuehanoc (lingua)|Suscuehanoc]]** (estinguida; ance nomida andaste, conestoga, andastoeronon, mincua)
:::: *Seneca-caiuga*
::::: **7. [[Seneca (lingua)|Seneca]]**
::::: **8. [[Caiuga (lingua)|Caiuga]]**
:::: *Mohauk-oneda*
::::: **9. [[Mohauc (lingua)|Mohauk]]**
::::: **10. [[Oneda (lingua)|Oneda]]**
:***Irocuoi sude***
:: **11. [[Tsalagi (lingua)|Tsalagi]]**
Linguas indoiranian

La **linguas indoiranian** es la ramo la plu este de la familia de linguas indoeuropean. Longo la plu de teorias, la parlores de la protolingua indoiranian ia veni de la rejion a norde de la Mar Caspian e ia move tra la montanias de Afganistan a Pakistan, India norde e Iran.

**Linguas indica**

* Linguas antica
** Mitani †
** Sanscrito † (la lingua clasica de induisme e budisme)
** Pracrit, †
***Pali † (la lingua de budisme theravada)
* Linguas sentral
** Bhil
** Gudjarati
** Candesi
** Pandjabi
** Radjastani
** Domari (la lingua "romani de Asia ueste")
** Romani (la lingua de la romanis e sintis)
** Linguas hindi ueste
*** Hindi
*** Urdu
* Indica este-sentral
** Awadi
** Txatisgari
* Indica este (linguas magahan)
**Linguas bangla-assames
***Assames
***Bangla
**Linguas Bihari
***Angica
***Bodjpuri
***Magahi
***Maitili
**Linguas oria
* Indica norde (linguas pahari)
** Nepali
* Indica norde-ueste
** Linguas Landa
*** Pundjabi ueste
** Sindhi
*Linguas sinales-maldivian
** Maldivian
** Sinales
* Indica sude
** Concani
** Marati

**[[Linguas dardica]]**: multe linguas
*Kaxmiri

**Linguas [[Nuristani|nuristani]]**: 5 linguas, con multe dialetos ma poca parlores

**Linguas Iranian**:

*Iranian este
**Norde-este
***Scitian †
****Sarmatian †
****Saca †
***Avestan †
***Oseta
***Sogdian †
****Iagnobi
***Bactrian †
**Sude-este
***Paxto
***Pamiri
*Iranian ueste
**Norde-ueste
***Dari (la lingua de la zoroastristes)
***Balotxi
***Talix
***Curdi
**Sude-ueste
***Parsa vea †, media †
***Linguas parsa moderne|Linguas parsa moderne
****Farsi
****Dari
****Tadjic)
***Tat

(† - estinguida)
Linguas muscocean

**Muscocean** es un familia de linguas de la americanes orijinal de la partes sude-ueste de la SUA. La familia es divideda en du partes – este e ueste. Los es linguas afisante.

La familia muscocean ave ses linguas cual es ancora parlada: alabama, txicaxa, txacta, cric, coasati e micasuci. Du linguas es aora estinguida: apalatxi e hitxiti (un dialeto de micasuci). Seminol es un dialeto de cric.

La linguiste esperta orijinal de esta linguas ia es Mary Haas.

Esta es la tasonomia de a linguas Muscocean:

**I. Muscocean ueste**
: 1. Txicaxa (chickasaw, chikashshanompa)
: 2. Txacta (choctaw, chahta, chacato)

**II. Muscocean este**
: A. Muscocean sentral
:: i. Grupo apalatxi-alabama-coasati
::: a. *Alabama-coasati*
:::: 3. Alabama (alibamu) 
:::: 4. Coasati (koasati, coushatta)
::: b. *Apalatxi*
:::: 5. Apalatxi (apalachee)
:: ii. Hitxiti-micasuci
::: 6. Micasuci (mikasuki, miccosukee)
: B. Cric-seminol
:: 7. Cric (creek, mvskoke, muskogee, maskoke, seminole)

On conose no relata entre la familia muscocean e otra linguas. La teoria de Haas es ce los es relatada con alga linguas isolida de la sude-este de la SUA – atacapa, txitimatxa, tunica e natxez – en un grupo nomida "la golfo", de la Golfo de Mexico. No multe persones acorda con esta grupi, estra sur un relata posible entre la linguas muscocean e natxez.
Linguas na-dene

La **linguas nadene** (acc nadene, na-dené, atabascan-eiac-tlingit, tlina-dene) es un familia de linguas american orijinal cual inclui a min la linguas atabasca, eiac, e tlingit. Membros bon reconoseda es navaho e apatxe (lingua. Haida es aora escluida de la familia. En 2008, lo ia es proposada ce nadene es relatada a la linguas ienesean de Sibir sentral (de cual la sola survivente es cet, creante un familia dene-ienesean, un posible bon resetada par alga linguistes. Lo es ance teorida ce esta familia es la desendentes de la linguas parlada en Beringia, entre Asia eAmerica Norde, de cual la nadenes ia migra sude e este, e la ieneseanes ia migra ueste.

Un arbor simplida de la familia:
*Tlingit - 700 parlores
*Atabascan-eiac
**Eiac - estinguida en 2008
**Atabascan - divideda entre rejiones jeografial:
***Norde (Alaska, Yukon, Columbia Brites, pe dogrib, dene)
***Costa pasifica (Oregon, California, pe hupa, toloua)
***Sude (Arizona, New Mexico, Colorado, Utah, Texas ueste, Oklahoma ueste, partes visin de Mexico norde, pe navaho, apatxe)

Tota esta linguas comparti un strutur de prefisas de verbos multe complicada, en cual marcas de tempo e modo es interordinada entre marcas de acorda per sujeto e ojeto. La marca distinguinte de esta linguas es la serie de prefisas cual aveni direta ante la radis vebal cual leva o basi la transitivia de la parola verbal. Esta prefisas, nomida tradisional "clasintes", deriva istorial de un combina de tre clases de morfemes distinguida cual no es notada en cualce otra familia de linguas american orijinal.

La sistemes de fonemes conteni un cuantia grande de consonantes velal e uvulal (frontida en multe linguas atabascan moderne a palatales e velals, en ordina), e un asentia jeneral de esplodentes labial (estra do /b/ deriva de */w/). On ave un tende jeneral en multe linguas atabascan per cualias glotal orijinal trovada a la fini de silabas, developa a tonal distinguis. La cualias glotal es ancora evidente en eiac e tlingit. Esta linguas es nonusual tipolojial par usa estendosa prefisas ma ancora un ordina SOV e posposadal, cualias normal asosiada con linguas con sufisas.
Linguas nijer-congo

La **linguas nijer-congo** composa un de la familias de linguas la plu grande de la mundo e la plu grande de la continente de Africa en area jeografial, cuantia de parolas, e cuantia de linguas distinguida. La cuantia de linguas es sirca 1540 (seguente Ethnologue), e la cuantia de parlores nativa es sirca 700 milion persones (2015). Contenida en la familia es la familia de linguas bantu, cual inclui sirca 350 milion parlores, o dui de la tota de parlores de linguas nijer-congo. La linguas con la plu parlores es ioruba, igbo, fula, e xona. La lingua la plu parlada (nativa o no) es suahili. Otra linguas bon conoseda es mandinca, ioruba, e zulu.

Un cualia comun a la plu de linguas nijer-congo es la usa de un sistem de clasi de nomes.
Linguas indoeuropean

**Indoeuropean** es la familia la plu grande de linguas en la mundo, con 150 linguas e sirca tre mil milion parlores. Linguas inclui hindi e urdu (400 milion), bangla (200 milion), espaniol (300 milion), portuges (200 milion), franses (100 milion), deutx (100 milion), rusce (300 milion), e engles (400 milion). Engles es la lingua du la plu popular, e es parlada par sirca mil milion persones en la mundo.

La parlores indoeuropean ia abita orijinal la rejion entre la rios Danubio e Volga. Entre 3000 e 2000 aec, la protolingua indoeuropean ia estende a Europa e Anatolia a la ueste, a Persia e India a la sude, e a Xina ueste a la este. Pos miles de anios, en la eda de colonialisme, linguas como espaniol, portuges, franses, engles e rusce estende a la Americas, Australia, la isolas de la mar Pasifica, partes de Africa, e a Sibir.

Un otra teoria sujeste ce la orijina de indoeuropean ia es en Anatolia, e ce la popla ia sperde a la Balcanes sirca 6000 aec e continua de ala e Europa e la stepes de Eurasia. Cual teoria es coreta no es ancora desideda, an si la plu de siensistes prefere la prima, comun nomida la teoria de la stepes, e de la curganes.

Per plu informa, vade a la articles sur la sufamilias e linguas individua.

*Linguas anatolian
*Linguas tocarian
*Linguas celta
*Linguas italica
*Linguas germanica
*Linguas baltica
*Linguas slavica
*Linguas indoiranian
*Xcip
*Elinica
*Haieren
Linguas penutian

La familia de linguas **penutian** es un grupo ipotesal de linguas de la americanes orijinal de America Norde ueste. Los ia es parlada en Washington, Oregon e California. La nom es fundida sur la parolas per "du" en la linguas uintuan, maiduan e Iocuts (en cual "du" es pronunsiada como [pen]) e la linguas utian (en cual "du" es pronunsiada como [uti]). Alga linguistes no crede ce esta es un familia vera.

* Penutian costal
** Tsimxian (Tsimshian)
** Xinuc (Chinook)
** Penutian de la costa de Oregon
*** Alsea
*** Siuslau
*** Coos
*** Uintuan (?)
****Uintuan norte
*****Uintu (Wintu)
*****Nomlaci (Nomlaki, Noamlakee, Uintu sentral)
****Uintuan sude
*****Patuin (Patwin, Patween)
*****Patuin sude (estinguida) 
*** Tacelma (?) (Takelma)
*** Calapuia (?) (Kalapuya)
* Penutian interna
** Iok-Utian
*** Utian
*** Iocuts (Yokuts)
** Maidu
** Penutian de la plano alta
*** Sahaptian
*** Molala
*** Clamat (Klamath)
Linguas slavica

La **linguas slavica** es un su-familia de la familia de linguas indo-european. Esta linguas es trovada en Europa este (Polsca, Txesco, Slovensco, Ucraina, Bielarus, Rusia, Slovenia, Corvatsca, Bosnia, Serbia, Macedonia Norde, e Balgaria) e en partes de nasiones prosima. No incluinte es Magiar (con un lingua uralica) e Romania (con un lingua romanica).

La linguas slavica es partida a tre ramos major, con plu su-ramos:

* **Slavica este**, incluinte rusce, ucrainsce e bielarusce.
* **Slavice ueste**, incluinte...
** Txesce e slovensce,
** Sorbsce alta e basa (linguas minor en Deutxland),
** Polsce, pomeranian/caxubian, e polabian (estinguida).
* **Slavica sude**, incluinte...
** Slavica sude-ueste, incluinte slovenian e la linguas bosnian, corvatsce e serbsce (dialetos un de la otra),
** Slavica sude-este, incluinte balgarsce e macedonsce.

La plu vea forma de slavica como un lingua de leteratur ia es slavonica vea de eglesa. Un forma moderna de esta lingua es medjusloviansce (interslavica).
Linguas su

La **linguas su** es un familia de linguas de American Norde. Los estende de la planos de Canada a su tra la planos norde de la SUA, asta la rejion de Arkansas. On ave ance un grupo en Virginia e un en Mississippi. La familia es relatada a la familia catauba de la SUA este (Virginia e Carolina Norde). Catauba es aora estinguida. Linguistes usa la parola "su" per esta familia de linguas car la familia inclui la lingua dacota orijinal e sua relatadas. Ma nota ce "su" es un parola cortida par la franseses de Canada de un parola algoncian per la popla su, sur cual on crede ce lo sinifia "parlores de un lingua strana".

La familia de linguas su ave 17 linguas, con sulinguas variosa:

I. Su de la rio Missouri (acc Cro-Hidatsa)
: 1. **[[Cro (lingua)|Cro]]** ("Corvo", acc Apsaroka)
: 2. **[[Hidatsa (lingua)|Hidatsa]]** (acc Gros Ventre ("Ventre Grande") o Minitari)
II. Su Mandan
: 3. **[[Mandan (lingua)|Mandan]]**
:: a. Nuptare 
::  b. Neutare 
III. Su de la vale de Mississippi (acc Su sentral)
: A. Dakotan (acc Su-Asiniboin-Stoni)
:: 4. **[[Dacota (lingua)|Dacota]]**
:::  a. Dacota este
::::  i. Santi 
::::  ii. Siseton
:::  b. Dacota ueste 
::::  i. Iankton 
::::  ii. Ianktonai 
:::  c. Lacota 
::::  i. Lacota norde
::::  ii. Lacota sude
:: 5. **[[Asiniboin (lingua)|Asiniboin]]**
:: 6. **[[Stoni]]** (acc Asiniboin de Alberta, Nacoda)
: B. Txiuere-Uinebago
:: 7. **Txiuere** (acc Ioway-Oto-Misuri)
:::  a. Iowa 
:::  b. Otoe (acc Djiuere) 
:::  c. Misuri
:: 8. **[[Winebago (lingua)|Winebago]]** (acc Hotxangara)
: C. Degia
:: 9. **Omaha-Ponca**
:::  a. Omaha 
:::  b. Ponca 
:: 10. **Cansa-Osaj**
:::  a. Cansa *(estinguida)* 
:::  b. Osaj 
:: 11. **Cuapa** (acc Arcansa) *(estinguida)*
IV. Su de vale Ohio (acc Su sude-este)
: A. Su de Virginia
:: 12. **[[Tutelo (lingua)|Tutelo]]**
:: 13. **Saponi** *(estinguida)*
:: 14. **Moniton** (acc Monacan) *(estinguida)*
:: 15. **[[Ocanitxi (lingua)|Ocanitxi]]**
: B. Su de Mississippi (acc Ofo-Biloxi) *(estinguida)*
:: 16. **Biloxi** *(estinguida)*
:: 17. **[[Ofo (lingua)|Ofo]]** (acc Ofogoula) *(estinguida)*
Linguas tai-cadai

La **familia kra-dai** (o **tai-cadai**) ave 60 linguas con sirca 50 milion parlores.  La lingua la plu grande en la familia es tai.
Linguas papuan

La familia **papuan**, ance conoseda como la familia indopasifica, conteni sirca 700 linguas. La plu de estas es trovada sur la isola Gine Nova, con sirca tre milion parlores. Alga linguistes no crede ce tota de los es relatada. En fato, multe de los es ancora no studiada. Algas crede ce la familia inclui tasmanian, aora estinguida.
Linguas xinotibetan

La **linguas xinotibetan** es un familia de linguas multe importante. Lo inclui la linguas xines. Un lingua, putong, es la plu grande de mundo, parlada par plu ca mil milion persones.

La proportio de parlores nativa de la ramos plu grande de linguas xinotibetan:
:xines (sinitica) - 94.28%
:yi-miama (lolo-burman) - 3.39%
:bon (tibetica) - 0.44%
:caren - 0.30%
:tota otras - 1.59%

### Xino-Tibetan
* Linguas xines
** Han (lingua), Hàn, 汉, 漢
*** Putong,  Pǔtōnghuà 普通话, 普通話
*** Hui, Huí, 回
*** Guanhua), *Guānhuà, 官话, 官話*
*** Jin, *jìn, 晋, 晉*
*** Wu, *ngu<sup>1</sup>*, 吴, 吳
****Dialeto de Shanghai
*** Huizhou, *Huī, 徽*
*** Yue, Yuè, 粤
**** Dialeto de Guangzhou
*** Ping, Píng, 平
*** Gan, Gàn, 赣, 贛
*** Xiang, Xiāng, 湘
*** Hakka, Kèjiā, 客家
*** Min, *Mǐn, 闽, 閩*
**** Min sude
**** Min este
**** Pu-Xian Min
**** Leizhou Min
**** Dialeto de Hainan
**** Min norde
**** Min sentral
**** Shao-Jiang Min
** Bai, Bái, 白
* Linguas bod-miama
** Tujia, Tǔjiā, 土家
** Qiangic
*** Qiang (lingua), Qiāng, 羌
**** Qiang norde (lingua)
**** Qiang sude (lingua)
*** Pumi (lingua), Pǔmǐ, 普米
*** Baima (lingua), Báimǎ, 白马, 白馬
*** Tangut (lingua), Xīxià, 西夏 (estinguida)
** Linguas Bodica
*** Bod
**** Bod sentral
**** Amdo bod (lingua)
**** Kham bod (lingua)
*** Lhoba (lingua), Luòbā, 珞巴
*** Monpa (lingua), Monba, Ménbā, 门巴, 門巴
**Linguas karen
***Pao
***Pwo
***Linguas sgaw–bghai
****Bghai
****Brek
****Kayah
****Sgaw
** Linguas yi-miama
*** Man
*** Naxi
*** Linguas miama
**** Miama
**** Achang, Āchāng, 阿昌
**** Maru
*** Linguas yi, Yí, 彝 (acc Lolo)
**** Lisu, Lìsù, 傈僳
**** Lahu, Lāhù, 拉祜
**** Hani, Hāní, 哈尼
**** Jinuo, Jīnuò, 基诺, 基諾
**** Nusu, Nùsū, 怒苏
**** Rouruo, Zauzou, Róuruò, 柔若
*** Naxi, Nàxī, 纳西, 納西
** Linguas jingpho–derung-nu
** Linguas sal
***Linguas bodo–garo
****Bodo
****Garo
****Koch
****Deori
***Konyak (Naga norde)
***Jingpho, Jǐngpō, 景颇, 景頗
***Asakian (Luish)
**Linguas nung
*** Derung, Dúlóng, 独龙, 獨龍
*** Nu, Anong, Nù, 怒
*** Rawang
Linguistica

*Per plu sur linguistica, vade a [[:Category:Linguistica|la categoria de linguistica]].*

**Linguistica** es la studia siensal de linguas. Lo ave sucampos variosa. Un divide importante es entre la studia de la strutur de lingua (gramatica) e la studia de sinifia (semantica e pragmatica). Gramatica inclui morfolojia (la strutur de parolas), sintatica (la strutur de proposas e frases) e fonolojia (la studia de sonas en linguas).

Otra sucampos de linguistica inclui:

* evolui de lingua, cual esplora la orijinas posible de lingua;
* linguistica istorial, cual esamina la cambia de linguas tra tempo;
* sosiolinguistica, cual esamina la usa sosial de lingua;
* psicolinguistica, cual esplora la relata entre lingua e mente;
* neurolinguistica, cual esamina como lingua funsiona en la serebro
* aprende de lingua, cual esamina como enfantes developa sua capasias de parla e comprende;
* analise de parla, cual studia la conversa e testos.

## Vide ance
* Lingua
* Gramatica
* Lingua Franca Nova
Linguistica cognisial

La **linguistica cognisial** es un ramo de linguistica cual foca a lingua como un util per organiza, prosede e espresa informas.

Linguistica cognisial es divideda en tre areas de studia xef:
* Semantica cognisial, cual studia semantica vocabulal, dividente semantica (sinifia) a la construi de sinifia e la representa de sabe.
* Prosimi cognisial a gramatica, studiante sintatica, morfolojia e otra areas relatada con la gramatica.
* Fonolojia cognisial, cual trata la clasi de alga corespondes entre morfemes e ordinas fonetical.
Linguas miau-iau

**Miau-iau**  (acc hmong-mien) es un familia de linguas con sirca sete milion parlores, sperdeda tra Xina sude e otra partes de Asia sude-este.

Como multe linguas en Xina sude, la linguas tende es monosilabal con un sintatica analisal. Los es alga de la linguas la plu tonal en la mundo, con tan multe como 12 tonos distinguida. Los es fonolojial notable per la aveni de nasales sin vose e consonantes uvulal.

Los ave un ordina de parolas SVO ma no es tan destra raminte rijida como la linguas tai-cadai o la plu de linguas mon-cmer, car la linguas miau-iau ave jenitivas e numeros ante la nom como en xines. Los ave poca aposadas: construis serial de verbos recambia per la plu funsiones de aposadas en linguas como elefen. Per esemplo, un construi traduida como "es prosima" ta es usada en loca de preposadas elefen como "en" o "a".

Estra sua tonos e la asentia de aposadas, un otra cualia noncomun es la cuantia grande de clasintes numeral e sua usa do otra linguas usa articles defininte o demonstrantes per altera nomes.

Sudivides:

Linguas miau
*Miau ueste - hmong
*Miau este- xong
*Miau sentral - hmu

Linguas mien (acc iau)
*Iu Mien - 840,000
*Biao Mon -  20.000
*Kim Mun - 400,000
*Biao Min - 43,000
*Dzao Min - 60,000
Linguistica computal

La **linguistica computal** es un ramo intercampal de linguistica cual aplica un perspetiva computal a la modeli statistical de linguas natural.

Lo ave composantes teorial e aplicada. La parte teorial foca a consetas en linguistica teorial e conosal, e la parte aplicada foca a la resulta de modeli la usa de linguas umana.

## Lia esterna
* Asosia de linguistica computal (ACL)
Lino (pape)

**Pape Lino** ia es la pape numero 2 de la Eglesa Catolica, seguente san Petro e presedente Anacleto.

Sua nom latina ia es *Linus*.

El ia ocupa la ofisia de pape de sirca 67 a sirca 76, cuando el ia mori.
Lisosoma

La **lisosoma** es la organeta en la sitoplasma de selulas eucariotal cual conteni enzimas degradante encluida par un membrana.

La lisosomas ance ata como un sistem de dejeta de la selula dijestante materiales nonvoleda en la sitoplasma, de estra la selula e de composantes desusada de la selula. Los ia es descovreda par la biolojiste beljes Christian de Duve, ci ta reseta la Premio Nobel de Fisiolojia o Medica en 1974.

On sabe ce la lisosomas conteni plu can 60 enzimas diferente. La enzimas es emportada de la aparato de Golgi en vesiculas peti, cual fusa con vesiculas asida plu grande.

La lisosomas conteni un varia de enzima, permetente la selula rompe varia biomoleculas cual ensirca, incluinte peptidos, asidas nucleal, carboidratos e lipidos. La enzimas reponsable de esta idrolise nesesa un ambiente asida per ativia la plu bon.
Lista de imperores roman

## la Prinsia
### Dinastia de Julio e Claudio

### Anio de la Cuatro Imperores

### Dinastia de Flavio

### La Sinco Bon Imperores

### Dinastia de Severo

### Renores entre la Crise de la Sentenio tre

#### Impero de Galia 260 a 274

#### Imperores Ilirian

#### Impero de Britania 286 a 297

## la Dominia
### la Tetrarcio e la Dinastia de Constantino

### Dinastia de Valentiniano

### Dinastia de Theodosio

### de Impero Roman Ueste

per continua: vide la lista de res barbaria de Italia

### de Impero Roman Este

## Vide ance
* Wikimedia Commons - imajes de Imperores Roman
Lista de linguas

Esta es un lista partal de la linguas de la mundo. Ma plu ca 7000 linguas esiste, seguente la *Ethnologue*, un catalogo de linguas. 389 linguas (cuasi 6%) ave plu ca un milion parlores. Esta linguas es usada per sirca 94% de la popla de la mundo, an si 94% de la linguas de la mundo es usada par resta 6% de popla!
Linguistica strutural

La **linguistica strutural** es un ramo de linguistica cual ia orijina en la labora de la linguiste suiz Ferdinand de Saussure. Lo es un parte de la metodo jeneral de struturalisme. En la linguistica strutural, on colie un corpo de vosis e atenta clasi tota la elementos a sua niveles lingual diversa: la fonemes, morfemes, categorias vocabulal, formulas nomin, formulas verbin e tipos de frases.
Lingwe uniwersala

**Lingwe uniwersala** es la lingua prima construida par L. L. Zamenhof en 1878, un presedente de esperanto. La notas per la lingua ia es destruida par Mordechai Zamenhof, la padre de L. L. Zamenhof, per evita condena par la polisia de la tsar. La natur de la lingua ia es partal reconstruida par Gaston Waringhien.

La sola esemplo esistente es esta poesia:

:Malamikete de las nacjes
:Kadó, kadó, jam temp' está.
:La tot' homoze in familje
:Konunigare so debá.

En esperanto moderna:

:Malamikeco de la nacioj,
:Falu, falu, jam temp' estas.
:La tuta homaro en familion
:Kununuigi sin devas.

En elefen:

:Enemia de la nasiones,
:Cade, cade, la tempo es aora.
:Tota umanas en un familia
:Nos debe uni.

La alfabeta ia inclui **ć, dź, h́, ś, ź** per ĉ, ĝ, ĥ, ŝ, ĵ. **W** es usada en loca de v, como en polsce e **ŭ** no ia esiste. La asentua es normal a la vocal ante la consonante ultima. Esetas es indicada par un sinieta agu, en modo simil a espaniol.

Nomes fini con **-e**; ajetivos fini con **-a**. En poesias, on pote omete la **-e** o **-a** de parolas.

La plural es indicada con **-s** pos la **-e**, e par usa **las** en loca de **la**. 
 
No forma spesial esiste per la acusativa (ojeto direta). 

La pronomes personal fini con **-o**:

:

La corelatas es simil ordinada como en esperanto moderna:
:

Como en esperanto, la verbos no cambia per indica persones. 
:presente **-è,**
:pasada **-à,** 
:perfeta **-u,** 
:futur **-uj,** 
:ipotesal **-as,** 
:comanda **-ó,** 
:infinitiva **-i.**

Lo pare ce *lingwe uniwersala* no usa sempre la mesma etimolojia ca esperanto. Per esemplo, en la poesia a supra, la parola **kadó** veni de la parola latina *cadere*. En esperanto, la parola *fali* veni de la parola deutx *fallen*.

## Fonte
* Waringhien, Gaston. (1989) *Lingvo kaj Vivo*. Rotterdam: Universala Esperanto-Asocio.
Lista de nasiones

En elefen, la **nomes de nasiones** (e otra paises) e sua formas ajetival segue la formas la plu usada par o la popla nasional o la comunia internasional. La forma ajetival es ance usada como la nom de un person de la nasion, e en alga casos, la nom de un lingua. Per esemplo *italian* es la forma ajetival de *Italia*, e ance la nom per persones de Italia e la nom de la lingua italian.

En la plu de casos, cada nasion ave sola un nom e un forma ajetival, ma per alga casos, un nasion ave du formas. Esemplos inclui *Xina*/*Jonguo*, *Barat*/*India*, e *Suomi*/*Finland*. Elefen reteni la nom nasional per respeta la popla de la nasion, e la nom internasional per aida la reconose. Elefen no sujesta ce on usa la un o la otra, ma sola ce on usa los en un modo coerente en un testo.

La formas ajetival usa finis variosa. Elefen usa la fini cual es la plu simil a la fini nasional o internasional. La plu fini con **-an**, **-ian**, o **-es** – per esemplo: *american*, *canadian*, e *nederlandes*. Multe fini con **-i** o **-sce** – per esemplo: *afgani*, *arabi*, *rusce*, e *svensce*. La ajetivo per nasiones muslim fini comun con **-i**, e los de Europa norde e este fini comun con **-sce**. Alga ajetivos no difere de la nom o ave un forma plu corta ca la nom, e un cuantia peti ave finis unica – per esemplo: *esti*, *mongol*, *cazac*, *deutx*, *brasilera*, e *guatemalteca*. Ultima, on nesesa aprende individua los.

La colona prima de la table seguente mostra la codigos de la nasiones par la norma internasional ISO 3166. La table inclui ance alga nomes cual no es ofisial nasiones.





## Vide ance
* Banderas de nasiones
Lista de sites

A su es un lista de sites importante, plu un lista de otra sites incluida en esta vicipedia. On usa normal la nom de la site como lo es speleda en la lingua de la site, o en un transcrive asetada si lo no usa la alfabeta roman. Alga parolas pote es traduida a elefen: per esemplo, "New York City" pote es "*Nova* York *Site*", si on prefere. Comun es la usa de Nova, Vea, Norde, Sude, Este, Ueste, Isola, Rio, e simil, en loca de un parola de la nom orijinal.
Loglan

**Loglan** es un lingua construida, desiniada orijinal per rexerca linguistica de la ipotesa de Sapir-Whorf. Lo ia es developada par Dr James Cooke Brown comensante en 1955, con la gol de crea un lingua tan diferente de la linguas natural ce un person ci aprende lo ta pensa en un modo diferente de normal si la ipotesa ta es vera. Loglan es la prima de linguas conoseda como linguas lojical, un grupo cual inclui lojban e ceqli.

Brown funda la *Instituto de Loglan* per developa la lingua. Cuando otras ia comensa esperimente con la lingua, Brown ia aplica restrinjes a la usa de la nom. Esta ata ia condui a la crea de un varia, lojban, cual no ave esta restrinjes.

Brown ia intende ce loglan ta es neutra regardante cultur, e ia restrinje la cuantia de categorias linguistica a la minima. Per esemplo, la categorias de verbos, nomes, e ajetivos es incluida en un categoria, nomida predicas. Plu, el intende ce la lingua ta es tota coerente e sin ambiguas.

La gramatica es derivada de logica de predicas, cual esplica la nom, un corti de "lingua lojica". Cada predica ave un strutur de partisipantes, cual pote es variables. Per esemplo, "vedma" es la predica per "vende". Ma "vedma" inclui la idea de cuatro partisipantes: la sujeto (la vendor), la ojeto (la cosa), la ojeto de "a" (la compror), e la ojeto de "per" (la costa). Donce, on pote dise "da vedma de di do", con "da", "de", "di", e "do" como pronomes per la vendor, la cosa, la compror, e la costa. En elefen, on pote posible tradui esta par "el vende lo a el per alga costa."

An si loglan es difisil per aprende e usa, multe persones tra la mundo ia atenta lo, e la varia lojban ia deveni multe poplal. Loglan ia es presentada en alga libros de imajina siensal, como "The moon is a harsh mistress" e "The number of the beast", ambos par Robert A. Heinlein, "Love me tomorrow" (1978) par Robert Rimmer, e "The troika incident" (1970) par Brown se mesma.
Lojica

Jeneral, la **lojica** es la studia de la sistemes de razona, pd la sistemes de razona cual un esente intelijente pote usa per razona. La lojica servi per dise cual formas de dedui es asetable e cuales no. Tradisional, on studia lo como ramo de filosofia, ma on pote ance regarda lo como un ramo de matematica o informatica.

## Etimolojia
**Lojica** veni de la parola elenica clasica *λόγος (logos)*, cual sinifia *parola; la diseda*. Plu tarda, la sinifia ia estende per inclui *pensa; razona.*

## Esplica
Lingua pote es usada en modos diversa: per demanda alga cosa, per avisa algun, per descrive alga cosa cual nos ia vide ja, o simple per espresa un sensa, como cuando nos cria si nos toca foco. La **lojica** es un usa spesial de la lingua cual es relatada con la sinifia e la esatia de lo cual nos dise. Concreta, lo es la disiplina cual studia la strutur, funda e usa de la espresas de la sabe umana.

Aristotele, ci on regarda como la abrivia en la studia de lojica e como la creor de sua forma clasica, ia descrive lojica como "la arte de razona coreta e vera". A sua libros cual trata temas de lojica, Aristotele ia dona la titulo *"Organon"*, cual sinifia "strumento". Esta obras consentra se a la studia de la silogisme, un conjunta de tre suposas o judis cual ave entre se la seguente relata: la numero tre es derivada (deduida o concluida) de la du otras. La du otras es nomida *"[[premisas]]"* e la ultima es la *"[[conclui]]"*. Un esemplo clasica de silogisme es: "Tota umanas es mortal; Socrate es un umana; donce, Socrate es mortal".

Seguente la defini clasica de *lojica*, nos pote dise ce lo trata la siensa – o la studia – cual trata la razonas coreta. Tra multe sentenios on ia developa un comprende importante de la razonas noncoreta o falsa, a multe veses con intende de confonde la razona o la debate con otra disputores. Vide Falasias per plu detalias.

Oji, con grasias a la laboras de multe matematicistes e filosofistes, entre ci nos nota George Boole (1815–64), Giuseppe Peano (1858–1932), Georg Cantor (1845–1918), Gottlob Frege (1848–1925) e Bertrand Russell (1872–1970), on ia developa lojica simbolal o lojica formal, cual es distinguida par la usa de un lingua formal (simbolal), como lo cual es usada en matematica, pe alga regulas esata de cambia entre proposas diferente. En lo nos pote distingui tre ramos xef: teoria sintatical, teoria semantical e teoria axiomatical.

En ajunta a lojica clasica (simbolal), otra lojicas diversa esiste, pe lojica difusada, lojica probablial, lojica modal e lojicas nonmonotonica.
Lombard

**Lombard** (lombard: *Lombard/Lumbaart/Lombard*) es un lingua romanica parlada par 3,5 milion persones en Italia e Suiz. 

## Vide ance
* Milanes
London

**London** es la site capital e con la plu abitores de England e de la Rena Unida. En la anio 2010, 7 825 210 persones ia abita en la site. Lo ave un area de 1572 cilometres cuadrida.

London es situada en la sude-este de la Rena Unida. La rio Thames flue tra la site. London aora es e ia es un site major per du milenios. La romanes ia fundi lo, e nomida lo *Londinium*. La cor antica de London, la Site de London, per la plu parte reteni sua limitas medieval de 2.9 km2. De a la plu temprana, "London" ance refere a la urbe cual ensirca esta cor. Esta urbe es divide istorial entre Middlesex, Essex, Surrey, Kent e Hertfordshire, cual aora formi Greater London, un rejion governada par la maior de London e la asembla de London.

London es un site global cual es un de la xef en arte, comersia, educa, diverti, moda, finansia, aida medical, servi profesal, rexerca e developa, turisme e transporta. Lo ave la sentro finansial la plu grande en la mundo e ave la produi interna bruta urban la sinco o la ses de la plu grande en la mundo. London es un capital cultural de la mundo. Lo es la site cual es la plu visitada como mesurada par arivores internasional e ave la sistem de airoporto urban la plu ativa en la mundo. London es la destina xef de investi en la mundo; lo ospita plu botecas internasional e plu milionores e bilionores ca cualce otra site. La universias de London formi la proportio la plu grande de instituidas de educa de universia en Europa. En 2012, London deveni la site prima cual ospita la Juas Olimpial moderna de estate a tre veses (en la anios 1908, 1948 e 2012).
London Eye

La ***London Eye*** (Oio de London) es un rota jigante sur la riva sude de la Rio Thames en London. 

La strutur ave 135 m de altia e la rota ave un diametre de 120 m. Cuando on ia abri lo en 2000, lo ia es la rota jigante la plu alta de mund. Sua altia ia es suprapasada par la Stela de Nanchang (158 m) en 2006, la Volor de Singapor (165 m) en 2008, e la Rolor Alta en Las Vegas (168 m) en 2014. Suportada par un cavaleta a sola un lado, diferente de la rotas en Nanchang e Singapor, la Oio es descriveda par sua operores como "la plu alta de mundo de rotas cantileverida de oserva".

Lo es la rota la plu alta de Europa, e ia ofre la punto publica de vista la plu alta en London asta cuando lo ia es suprapasada par la oserveria (245 m) a la nivel 72 de la Shard, cual ia abri a la popla a 1 febrero 2013. Lo es la atrae turiste paiada la plu popular en la Rena Unida, con plu ca 3,75 milion visitores per anio, e ia apare a multe veses en cultur poplal.

La London Eye es visina a la fini ueste de Jubilee Gardens sur la riva sude de la Rio Thames, entre Ponte Westminster e Ponte Hungerford en la distrito Lambeth.